فیصل سام الشیب

فیصل سام الشیب ایک لبنانی-امریکی منظر نویس اور فلم ساز ہیں، جو فیچر فلم ارزے کے لیے مشہور ہیں، جو 97ویں اکیڈمی ایوارڈ کے لیے لبنان کی جمع کرائی گئی فلم تھی۔

 ابتدائی زندگی 
فیصل سام الشیب کی ولادت لبنان کے دار الحکومت بیروت میں ہوئی اور 17 سال کی عمر میں امریکا منتقل ہو گئے۔

 تعلیم 
بحیثیت یونیورسٹی آف سدرن کیلیفورنیا اسکول آف سنیماٹک آرٹس کونسل برائے تنوع و شمولیت کے بانی طالب علم رکن، فیصل سام الشیب نے 2017ء میں فائن آرٹس میں ماسٹر ڈگری حاصل کی۔

 کیریئر 
فیصل سام الشیب نے ایوارڈ یافتہ مختصر فلم "ورم" پروڈیوس کی اور فیچر فلم ورم کی پروڈکشن مینیجر رہے۔ وہ ڈزنی+ کی اے اسپارک سٹوری اور نیٹ فلکس کی میکنگ اے مرڈرر کے بھی پروڈکشن مینیجر رہے۔ وہ پارٹیسیپنٹ میں فزیکل پروڈکشن کے مینیجر تھے جہاں انھوں نے شرلی اور وی گرو ناؤ جیسی فلموں پر کام کیا اور اپنے کرافٹ کا لوہا منوایا۔

وہ ارزے کے لیے مشہور ہیں، جو ایک لبنانی فیچر فلم ہے جسے انھوں نے لوی خریش کے ساتھ مل کر لکھا اور پروڈیوس بھی کیا۔ اسکرپٹ 2018ء کے ایمسٹرڈیم فلم فیسٹیول وان گا ایوارڈز میں فرسٹ ٹائم اسکرین رائٹر مقابلے کی آفیشل فائنلسٹ تھی۔ یہ فلم، جس کی پریمیئر 14ویں بیجنگ انٹرنیشنل فلم فیسٹیول میں ہوئی اور اس کی شمالی امریکی پریمیئر ٹریبیکا فیسٹیول میں ہوئی، لبنانی خواتین کے لیے خراج تحسین تھی۔ یہ فلم 97ویں اکیڈمی ایوارڈ کے لیے لبنان کی جمع کرائی گئی فلم تھی۔

2019ء میں، انھوں نے لولی ونسٹن کے گڈ گریف کے حقوق لوی خریش کے ساتھ حاصل کیے اور انھوں نے ناول پر مبنی جو اسکرپٹ لکھا وہ آسٹن فلم فیسٹیول اسکرپٹ مقابلے کی فائنلسٹ تھی۔

وہ فی الحال اترا سنگھ کی ڈیبیو فیچر فلم پروڈیوس کر رہے ہیں۔

 حوالہ جات 

زمرہ:امریکی فلم پروڈیوسر
زمرہ:امریکی مرد منظر نویس
زمرہ:بقید حیات شخصیات
زمرہ:ریاستہائے متحدہ کو لبنانی تارکین وطن
زمرہ:لبنانی فلم پروڈیوسر
زمرہ:لبنانی منظر نویس
زمرہ:یو ایس سی اسکول آف سنیمیٹک آرٹس کے فضلا
زمرہ:یونیورسٹی آف سدرن کیلیفورنیا کے فضلا